సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
డౌన్ పేమెంట్‌తో 'నోకియా' ఫోన్లు!
నోకియా ఫోన్లను ఇష్టపడేవారికి గుడ్‌న్యూస్. టెలికామ్ దిగ్గజం ఎయిర్‌టెల్ కేవలం రూ.3,799 డౌన్ పేమెంట్‌తో నోకియా ఫోన్లను వినియోగదారులకు అందించనుంది.
Samayam Telugu | Updated:
May 27, 2018, 11:52PM IST
నోకియా ఫోన్లను ఇష్టపడేవారికి గుడ్‌న్యూస్. టెలికామ్ దిగ్గజం ఎయిర్‌టెల్ కేవలం రూ.3,799 డౌన్ పేమెంట్‌తో నోకియా ఫోన్లను వినియోగదారులకు అందించనుంది. గతేడాది అక్టోబర్ లో ఐఫోన్ 7, 8 మోడల్స్‌ను ఇలాగే అందించడం ప్రారంభించిన ఎయిర్‌టెల్ తరువాత వచ్చిన శాంసంగ్ గెలాక్సీ ఎస్9, ఎస్9 ప్లస్ ఫోన్లను కూడా ఈఎంఐ పద్ధతిలో వినియోగదారులకు అందివ్వడం ప్రారంభించింది. ఇక తాజాగా నోకియా 8 సిరోకో, నోకియా 7 ప్లస్, నోకియా 6.1 ఫోన్లను కూడా నిర్దిష్ట మొత్తంలో డౌన్ పేమెంట్‌తో ఎయిర్‌టెల్ అందిస్తోంది.
నోకియా 6.1 ఫోన్ కావాలనుకునే వారు రూ.3,799తోపాటు 12 నెలల ఎయిర్‌టెల్ ప్లాన్‌కు అయ్యే మొత్తం రూ.1499 చెల్లిస్తే ఫోన్‌ను అందిస్తారు. అందుకు గాను ముందుగా కస్టమర్లకు చెందిన కేవైసీ వెరిఫై చేసి అందుకు అనుగుణంగా వచ్చే క్రెడిట్ రిపోర్టు ప్రకారం లోన్ శాంక్షన్ చేస్తారు. తరువాత ఈఎంఐలను ఎంచుకుని ముందు చెప్పిన విధంగా పేమెంట్ పూర్తి చేయాలి. దీంతో ఫోన్ హోమ్ డెలివరీ అవుతుంది.
డెలివరీ సమయంలో కస్టమర్ తన ఐడీ, ఇతర వివరాలు వెరిఫై చేయాల్సి ఉంటుంది. ఎయిర్‌టెల్ తన 'డిజిటల్ ఇన్నోవేషన్ ప్రోగ్రామ్‌'లో భాగంగా 'ప్రాజెక్ట్ నెక్ట్స్' అనే కార్యక్రమం ద్వారా ఈఎంఐ పద్ధతిలో ఫోన్లను వినియోగదారులకు అందుబాటులోకి తెచ్చింది.